
Z A P I S N I K
6. sjednice Vijeća Mjesnog odbora Peščenica,
09.11.2021.
u prostorijama mjesnog odbora PEŠČENICA,
s početkom u 18:00 sati



NAZOČNI ČLANOVI VIJEĆA:
NINA ŠANTIĆ, VLATKA BAJZEK OSMAN, SANJA BALENOVIĆ, TOMISLAV HENDIJA, DEAN JOKETOVIĆ, GORAN KRŠNJAVI I VIŠNJA FERENČAK


Predsjedava NINA ŠANTIĆ, predsjednik-ca Vijeća.

Zapisnik vodi VLATKA BAJZEK OSMAN



	Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 6. sjednicu Vijeća Mjesnog odbora.

	Bez rasprave, jednoglasno Vijeće prihvaća tekst Zapisnika 5. sjednice Vijeća, održane 04.10. 2021 bez izmjena 

	Vijeće jednoglasno utvrđuje



D N E V N I   R E D


1. Prijedlog zaključka o utvrđivanju prioriteta PKA za 2022. godinu
2. Prijedlog Programa asfaltiranja nerazvrstanih cesta I.reda na području grada Zagreba (donijeti mišljenje)
3. Zaključak o izmjeni Financijskog plana MO Peščenica za 2021. godinu
4. Aktualna komunalna problematika
5. Korištenje prostora MS Peščenica
6. Razno: izvješća, pitanja i prijedlozi

	


7



Ad 1.	Prijedlog zaključka o utvrđivanju prioriteta PKA za 2022. godinu

Članovi Vijeća primili su pisani materijal uz poziv  na sjednici.

Predsjednica detaljno objašnjava listu prioriteta, stavku po stavku. Oko svih točaka vijeće mjesnog odbora se jednoglasno slaže, osim oko točke 2.(prioritet br.2) - Potpuna rekonstrukcija školskog igrališta Poštanske i telekomunikacijske škole - vijećnik Goran Kršnjavi smatra da to nije aktivnost za PKA. Iako je rekonstrukcija predmetnog igrališta veliki zahvat i projekt većeg opsega, upitno je da li kao takav može ući u Plan komunalnih aktivnosti ili bi se trebao rješavati preko Grada Zagreba kao vlasnika. Ako ide kroz PKA igralište bi istovremeno postalo javno za građanstvo, ali uz zaključavanje u večernjim satima. 
Tablica prioriteta u prilogu. 

Z A K LJ U Č A K

Vijeće mjesnog odbora Peščenica daje pozitivno mišljenje i jednoglasno prihvaća Prijedlog prioriteta PKA za 2022. godinu. 

Predsjednica i usmeno informira nazočne o predmetu rasprave i odlučivanja za 
Prijedlog Zaključka o prijedlogu aktivnosti na području GČ Peščenica-Žitnjak za donošenje Programa građenja komunalne infrastrukture i Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada zagreba u 2022.:
· pod točkom 3.1. Površine te građevine i uređaji javne namjene uvrštene su u prijedlog sljedeće aktivnosti:
· Postava javnih zdenaca/česmi na četiri lokacije - park za pse Nova Branimirova kod Čerinine, iza OŠ D.Kušlana, IV stara Peščenica, u blizini parka za pse kod okretišta Borongaj/Branimirova (kod DV Duga) i dječji park Galovićeva 
· pod točkom 3.2. Nerazvrstane ceste, 3.2.2.-2.Gradnja i rekonstrukcija nerazvrstanih cesta po gradskim četvrtima uvrštene su u prijedlog sljedeće lokacije i aktivnosti:
· uređenje nogostupa Kušlanova istočni dio, Njegoševa južni dio i harambašićeva do Zvonimirove zapadni dio
· sanacija nogostupa s izgradnjom biciklističke staze Zvonimirova ulica-Svetice (rješenje za biciklističku stazu zatraženo od Mega ureda u 2021.)
· uređenje kolnika, nogostupa i parkirališta u Resničkoj ulici (kolnik na k.č. 291 k.o. Peščenica i parkiralište)
· izgradnja parkirališta kod Galovićeve 12 
· Harambašićeva ulica, od raskrižja s Galovićevom, istočnom stranom prema jugu (na k.č. 4308 k.o. Peščenica), izgradnja parkirališta
· pod točkom 3.4. Javna rasvjeta, prijedlog za izgradnju/dogradnju  javne rasvjete na sljedećim lokacijama: 
· postavljanje javne rasvjete - pješačka staza koja spaja Sesvetsku s Zvonimirovom, između PTŠ i Škole za cestovni promet u dijelu Galovićeve ulice i u nastavku uz pješačku komunikaciju kroz zelenu površinu prema Trgu J.F.Kennedeya - potez cca 130 m, k.č.245/1, (245/20, 270/1), 269/1, 261/2 sve k.o. Peščenica
· dogradnja javne rasvjeta - Galovićeva 10, dječji park, k.č. 261/2, k.o. Peščenica
· dogradnja javne rasvjete - Kušlanova 50b, dječji park ispred nebodera
· dogradnja javne rasvjete - Trpinjska 2, dječje igralište, iza stambene zgrade kod k.br. 17, 19 i 8)
· projektiranje nove javna rasvjeta - ulica Svetice kod k.br. 21 i 02 (dječji park) 


Ad 2.	Prijedlog Programa asfaltiranja nerazvrstanih cesta I. reda na području grada Zagreba (donijeti mišljenje)

Članovi Vijeća primili su pisani materijal uz poziv na sjednici.
        
Z A K LJ U Č A K

Vijeće mjesnog odbora Peščenica daje pozitivno mišljenje i jednoglasno prihvaća Prijedlog. 


Ad 3. Zaključak o izmjeni Financijskog plana MO Peščenica za 2021. godinu

Članovi Vijeća primili su pisani materijal uz poziv  na sjednici iz kojeg je vidljivo da se na pozicijama 3291 NAKNADE ČLANOVIMA VIJEĆA MJESNOG ODBORA te na poziciji 3299 OSTALI NESPOMENUTI RASHODI POSLOVANJA VIJEĆA MJESNOG ODBORA došlo da smanjenja. Na poziciji 3291 iznos je smanjen s 150.000,00kn na 99.000,00 kuna a na poziiji 3299 iznos je smanjen s 9.000,00kn na 6.300,00 kn. Ukupno smanjenje je 53.700kn.

            Vijeće jednoglasno donosi
                                                           
                                                           Z A K LJ U Č A K

Vijeće mjesnog odbora Peščenica daje pozitivno mišljenje i jednoglasno prihvaća Prijedlog  
izmjene Financijskog plana MO Peščenica.

         
           Ad 4.  Aktualna komunalna problematika
          
Predsjednica usmeno informira vijećnike o terenskom obilasku kvarta i obrađenim temama i problemima kojem su prisustvovali g.Damjan Lopatko (Zrinjevac, Zg Holding), g.Boris Berber (Mjesna samouprava) i gđa. Nina Šantić (predsjednica MO Peščenica) :

1. Kozarčaninova ulica - postavljanje zelenog otoka za kontejnere za otpad;
Na mail je stigla i pritužba građana T.B. vezano na komunalni otpad u Kozarčaninovoj ulici. Predsjednica obavještava da je već odgovoreno mailom budući se radi o problemu kojim se vijeće MO bavi od srpnja 2021.
           
Vijeće jednoglasno donosi
Z A K LJ U Č A K

Vijeće MO Peščenica predlaže da se od  nadležnih službi traži izdavanje službenog izvještaja sa Izvida koji je proveden 27.09.2021.  

2. Bistrička ulica - zahtjev za postavljanjem klamerica zbog nepropisnog parkiranja koje zatvara prolaz za interventna vozila, odbijeno jer je k.č. u zemljišnim knjigama još uvijek privatno vlasništvo iako je Grad Zagreb to kupio još 1997., ali nije proknjižio na sebe; vijećnik Goran Kršnjavi predlaže da se preko Gradskog ureda za imovinsko pravne odnose utvrdi vlasništvo Grada na predmetnim katastarskim česticama (k.č. 441 i 442), a nakon toga se ponovno zatraži provedba postavljanja klamerica

Vijeće jednoglasno donosi

Z A K LJ U Č A K

Vijeće MO Peščenica predlaže da se od  Gradskog ureda za imovinsko pravne odnose utvrdi vlasništvo Grada na predmetnim katastarskim česticama k.č. 441 i 442.
      

3. Uređenje zelene površine iza stambene zgrade u ulici Divka Budaka k.br. 4-6.
Na mail je stigla zamolba predstavnice stanara I.K. za uklanjanje parka u ulici Divka Budaka, odnosno podržava uređenje zelene površine, ali nikako ne podržava postavljanje sadržaja koji omogućuju okupljanje. Predsjednica obavještava vijećnike da je već odgovoreno mailom da je potrebna suglasnost svih stanara i da bi bilo dobro da kao predstavnica stanara skupi potrebne potpise.

 U raspravi sudjeluju:  svi
 Vijeće jednoglasno donosi
                                                           Z A K LJ U Č A K

Vijeće se slaže da je za takvu odluku potrebna suglasnost svih ili barem većine stanara u ulici Divka Budaka 4-6. 


4. Postavljanje stola sa klupama u Galovićevoj ulici kod k.br. 8, uz nogostup unutar zelene površine na k.č. 261/2
 
Vijeće jednoglasno donosi

                                                           Z A K LJ U Č A K

Vijeće se jednoglasno slaže. 


5. Uređenje fitness parka - Čerinina ulica k.br. 1-5; čekamo idejno rješenje na uvid od strane Zrinjevca. Prijedlog vijeća MO je da se cijeli potez zelenila kvalitetno osmisli i uredi kao cjelina. 

6. Predsjednica usmeno informira nazočne o predmetu rasprave i odlučivanja.
Tema: postavljanje/uklanjanje tri stupića na podestu stambene zgrade na adresi Kennedeyev trg 10 i 12. Članica suvlasničkog vijeća stambene zgrade A.B. mailom se obratila redarstvu grada Zagreba koje je pritužbu proslijedilo na VGČ koje ga je dalje uputilo na gradski ured za graditeljstvo, sektor za promet. Kako Sektor za promet nije nadležan za ovu problematiku upit je vraćen na Mjesnu samoupravu.

U raspravi sudjeluju:  svi
Vijeće jednoglasno donosi

                                                           Z A K LJ U Č A K

Vijeće se slaže da se neće uklanjati trenutno postavljeni fiksni stupići, a bilo koja druga intervencija ne ulazi u nadležnost grada Zagreba budući se radi o površini koja nije u vlasništvu Grada Zagreba. 

 
7. Predsjednica usmeno informira nazočne o predmetu rasprave i odlučivanja.
Na mail je stigla zamolba stanara I.S. iz nebodera u Bužanovoj 50b vezano za postavljanje rasvjete u dječjem parku ispred tog nebodera (tzv. “parkić kod Klinčeka”). Predsjednica informira vijećnike da je odgovoreno da je navedeni prijedlog već uvršten u program građenja komunalne infrastrukture i Program održavanja javnih prometnih površina, građevina i uređaja javne rasvjete u 2022. godini.


8. Predsjednica usmeno informira nazočne o predmetu rasprave i odlučivanja
Tema: uređenje zelene površine ispred škole za cestovni promet. Na sastanku sa ravnateljem škole za cestovni promet u ulici Kennedeyev trg broj 8 ravnatelj je iznio prijedlog uređenja zelene površine ispred ulaza u školu. Prijedlog obuhvaća izmještanje postojeće živice i prenamjene dijela zelene površine u boravišni prostor koji uključuje postavljanje opločenja i prateće urbane opreme - klupa za sjedenje, koševa za smeće i parking za bicikle.

U raspravi sudjeluju:  svi
Vijeće jednoglasno donosi

                                                           Z A K LJ U Č A K

Vijeće se u potpunosti i jednoglasno slaže sa prijedlogom.

9. Uklanjanje potrganog i nefunkcionalnog koša za smeće u Trpinjskoj! Koševi se nalaze na javnoj površini, ali nisu postavljeni od strane Grada Zagreba/Čistoće nego od privatnog vlasnika (Glumina banka) koji više nije na toj lokaciji. Budući da vlasnik koševa više nije na toj adresi, a Grad Zagreba/Čistoća nije te koševe postavio na tu lokaciju nalazimo se u situaciji da koševi nisu ničiji i nitko ih ne želi ukloniti.
Vijeće jednoglasno donosi

                                                           Z A K LJ U Č A K

Vijeće se u potpunosti i jednoglasno slaže sa da od Gradskog ureda (Mega ured) treba tražiti uklanjanje strganih koševa koji se nalaze na javnoj gradskoj površini, k.č. 361/1 k.o. Peščenica.

                    Ad 5.   Korištenje prostora MS Peščenica

Predsjednica usmeno informira nazočne kako je na mail MO Peščenica zaprimljeno dva zahtjeva za povremeno korištenje prostora:

1. Udruga “Mali zmaj” koja se bavi promicanjem koja se bavi promicanjem kvalitete života siromašne i nezbrinute djece osmislili su plemenit projekt pomoći u učenju starijim osnovnoškolcima. Termini instrukcija bi bili UTORKOM  i ČETVRTKOM od 19:30 do 21:30.h. Utorkom bi bile instrukcije iz jezičnih predmeta i odvijale bi se u uredskim prostorijama, četvrtkom bi bile instrukcije iz prirodoslovnih predmeta te bi za odvijanje istih bila potrebna dvorana. U dogovoru s Hrvatskom udrugom pčelara “Pčelinjak”  koja koristi dvoranu četvrtkom u traženom terminu, udruga “Mali zmaj” će koristiti dvoranu ukoliko ista nije zauzeta. Instrukcije bi bile BESPLATNE za djecu obitelji slabijeg imovinskog stanja. 
Istovremeno je pokrenuta rasprava oko božićnog darivanja, vijećnici se slažu da bi bilo prikladno organizirati i darivanje!

Z A K LJ U Č A K
o korištenju prostora

Vijeće mjesnog odbora Peščenica odobrava višekratno korištenje dvorane UDRUZI “MALI ZMAJ” u terminima UTORKOM od 19:30 do 21:30 4. uredske prostorije, te ČETVRTKOM u istom terminu dvoranu ili uredske prostorije.


2. INSTITUT ZA YOGU I AYURVEDU “SUNCE”-UDRUGA
Udruga bi u terminima subotom i nedjeljom organizirala predavanje, radionice, vježbe za kralježnicu i yogu. 
Z A K LJ U Č A K
o korištenju prostora

Vijeće mjesnog odbora Peščenica odobrava višekratno korištenje dvorane udruzi INSTITUT ZA YOGU I AYURVERDU “SUNCE” u terminima 2. i 4. SUBOTU U MJESECU od 14:00 do 18:00 TE SVAKU NEDJELJU u terminu 14:00 do 18:00

Svi korisnici prostorija dužni su se ponašati u skladu s preporukama Stožera civilne zaštite RH i HZJZ. Svi korisnici dvorane dužni su završiti s programom 10-tak minuta ranije te provjetriti i dezinficirati dvoranu.Za nadzor i provedbu propisanih epidemioloških mjera, odgovorne su isključivo udruge, klubovi i organizacije koje su podnijeli zahtjev za privremeno korištenje prostorija. Svi korisnici prostora obvezuju se postupati s pažnjom dobrog gospodar u korištenju prostorija te su obavezni prostor održavati i čistiti prostorije koje koriste. 

Ad 6. Razno: izvješća, pitanja i prijedlozi

· Predsjednica informira vijećnike da je zgrada MO Peščenica uvrštena u popis zgrada za Energetsku obnovu zgrada u razdoblju 2022.-2025.godine

· Predsjednica obrazlaže odbijeni zahtjev za povrat Pedijatrijske ordinacije u Njegoševu 10, odbijen od strane Ministarstva zdravstva - predsjednica predlaže da se očitujemo na odbijenicu. Postavljanje plana za očitovanje - prikupljanje potpisa, točan popis stanovništva, plan za razvoj strategije tijekom 11-12.mj, online peticije, prikupljanje potpisa na terenu,  a u siječnju 2022. bi se očitovali kao VMO. Svi se slažu!
Vijeće jednoglasno donosi

                                                           Z A K LJ U Č A K

Vijeće se u potpunosti i jednoglasno slaže sa prijedlogom.

· problem izgradnje ulice Štrigina - problem stanara koji žive sjeverno od planirane ceste; problem je što je nova cesta na visinskoj koti cca +2.00m iznad stanara. Predsjednica je aktivno i temeljito istražila problem te vijećnike obavijestila o odgovoru koji je na kraju primila - “obavještavamo Vas da se predmetni radovi izvode sukladno izdanoj građevinskoj dozvoli (napomena: građevinska dozvola je izdana nakon što je MO izglasao negativno mišljenje o toj cesti) te izmjeni i dopuni građevinske dozvole kojom se Gradu dozvoljava izgradnja prometnice i dijela oznake 3 s potpornim zidom visine 2,5 m i pripadajućom infrastrukturom, oborinskom odvodnjom i javnom rasvjetom.” Predsjednica je i podnijela upit da li je proveden postupak suglasnosti stranaka(stranaka) koje graniče sa predmetnom prometnicom. 

· Škola za cestovni promet - suradnja s MO; prijedlog ravnatelja škole da učenici, u sklopu izvannastavnih aktivnosti, mogu napraviti analizu koliko vozila prođe kroz određeno raskršće u vrijeme najvećih gužvi u danu, odnosno analizu protočnosti Nove Branimirove u slučaju postavljanja novog semafora.

· Koševi za otpatke Trpinjska, Branimirova, Divka Budaka - trenutno nisu dostupni

· Postavljanje koševa za odlaganje vrećica s psećim izmetom s poklopcem - postavljeni

· Dan mjesnog odbora - prijedlog za svibanj, prijedlog za izmjene poslovnika
	
	


                                         Pitanja i prijedlozi članova Vijeća:

	Član Vijeća
	Kratak sadržaj pitanja ili prijedloga

	NINA ŠANTIĆ
	Predsjednica napominje da bi u svakom slučaju prioritet otkupa zemljišta trebao biti otkup zemljišta za potrebe škole! 




Sljedeća sjednica zakazana za 07.12.2021 u 18:00


Dovršeno u 19:54 sati.

KLASA:02602/21-002/1971
URBROJ:251-06-11-1110-21-2
U Zagrebu , 09. studenoga 2021.



Zapisnik sastavila: 							        Predsjednica 
Vlatka Bajzek Osman							Vijeća Mjesnog odbora

                                                                                                                       Nina Šantić 
